Pengangat

Pengangat ngena chara kuantitatif mantaika tikas pengangat tauka penyelap. Pengangat disukat ngena termometer. Iya ngayanka pukul rata energi kinetik atom ti begetar enggau belantak ti nyadika sesebengkah zat.

Termometer dikalibrasyen dalam mayuh macham skala pengangat ti nitihka sejarah udah bepanggai ba mayuh macham titik sanding enggau zat termometrik ungkup definisyen. Skala ke pemadu suah dikena iya nya skala Celsius enggau lambang unit °C (suba dikumbai centigrade), skala Fahrenheit (°F), enggau skala Kelvin (K), enggau skala ketiga mayuh dikena ungkup tuju saintifik. Kelvin nya siti ari tujuh unit pelasar dalam Sistem Unit Antarabansa (SI).

Kusung amat, iya nya, kusung kelvin, 0 K = -273,15 °C, iya nya taka ti pemadu baruh dalam skala pengangat termodinamik. Sechara eksperimen, iya ulih disemak enggau semak bendar tang enda ulih dijapai enggau bendar, baka ti dikelala dalam ukum ketiga termodinamik. Enda ulih mansutka energi nyadi pengangat ari tubuh ba taka pengangat nya.

Pengangat beguna dalam semua bidang sains semula jadi, nyengkaum fizik, kimia, sains Bumi, astronomi, perubat, biologi, ekologi, sains kereban, metalurgi, injinir mekanikal enggau geografi sereta mega tebal agi aspek pengidup besehari-sehari.